David D. Friedman

**David Director Friedman** () er ein amerikansk økonom, fysikar, jurist og anarkokapitalistisk teoretikar, skildra av Walter Block som ein «fri marknad-anarkist». Sjølv om han studerte kjemi og fysikk, og ikkje juss eller økonomi, handlar hans verk og teoriar mest om mikroøkonomi og den libertarianistiske tanken om anarkokapitalisme, som mellom anna hans mest kjente verk *The Machinery of Freedom* reflekterer.

## Bakgrunn
David Friedman er son av Rose Friedman og Milton Friedman, som begge var utdanna økonomar. David vart uteksaminert frå Harvard University i 1965 med ein bachelorgrad innan kjemi og fysikk. Seinare oppnådde han ein mastergrad i 1967, og ein PhD i 1971 i teoretisk fysikk ved University of Chicago. Han tok aldri nokre akademiske kurs innan juss eller økonomi. Han var jussprofessor ved Santa Clara University frå 2005 til 2017. Sidan 2017 har han vore professor emeritus ved Santa Clara University. Friedman definerer seg sjølv som ein ateist. Sonen hans, Patri Friedman, har òg skrive om libertarianisme og marknadsanarkisme.

### ''The Machinery of Freedom''
I boka hans *The Machinery of Freedom*, skisserer Friedman ei form for anarkokapitalisme der alle godane i samfunnet, til og med juridiske lover, skal vera forma og styrt av den frie marknaden. Friedman tek til orde for ei stegvis tilnærming for å oppnå anarkokapitalisme ved ei gradvis privatisering av område som styresmakta har jurisdiksjon over og til slutt privatisering av sjølve lovverket i staten. I boka likevel tek han avstand frå ein valdeleg anarkokapitalistisk revolusjon.

Han har ein konsekvensialistisk versjon av anarkokapitalisme, der han viser til viktigheita av ein nytte-kostnadsanalyse om ein stat  kontra ingen stat. Dette er ein kontrast til det dei høgre-libertarianarane fremjar, særskild av økonomen og høgre-libertarainaren Murray Rothbard.

David Friedman har teke til orde for ein ikkje-intervensjonistisk utanrikspolitikk.

### Fantasybøker
David Friedman er ein ivrig beundrar av science fiction, og har fylgjeleg skrive tre fantasybøker, *Harald* (2006), *Salamander* (2011) og *Brothers* (2020).

## Bibliografi
### Sakprosa
* 1988. *[http://www.daviddfriedman.com/Medieval/Medieval.html Cariadoc's Miscellany]*.
* 1990 (2. utg.; 1. utg.: 1986). *[http://www.daviddfriedman.com/Academic/Price_Theory/PThy_ToC.html Price Theory: An Intermediate Text]*. Southwestern Publishing.
* 1996. *Hidden Order: The Economics of Everyday Life*. .
* 2000. *[http://www.daviddfriedman.com/laws_order/index.shtml Law's Order: What Economics Has to Do with Law and Why It Matters]*. Princeton Univ. Press. 
* 2005. «The Case for Privacy» i boka *Contemporary Debates in Applied Ethics*. Wiley-Blackwell. 
* 2008. *[http://www.daviddfriedman.com/Future_Imperfect.html Future Imperfect: Technology and Freedom in an Uncertain World]*. 
* 2015 (3. utg.; 2. utg.: 1989; 1. utg.: 1973). *[http://www.daviddfriedman.com/The_Machinery_of_Freedom_.pdf The Machinery of Freedom]*. 
* 2019. *[http://www.daviddfriedman.com/Legal%20Systems/LegalSystemsContents.htm Legal Systems Very Different from Ours]*. 

### Skjønnlitteratur
* 2006. *Harald*. ISBN 9781416520566
* 2011. *Salamander*. ISBN 9781470084370
* 2020. *Brothers*. ISBN 979-8606730414

## Kjelder

**Denne artikkelen bygger på «[[:en:David D. Friedman|David D. Friedman]]» frå ,  den 9. desember 2022.*  

## Bakgrunnsstoff

* Offisiell nettstad
* David D. Friedman i Amazon.com
* David D. Friedman i Santa Clara University.
* David D. Friedman sine publikasjonar i Google Scholar.
* Booknotes intervju av Friedman om ''Hidden Order: The Economics of Everyday Life''. 20. oktober, 1996.